Document ID: 31997R2328

KOMISSION ASETUS (EY) N:o 2328/97,
annettu 25 päivänä marraskuuta 1997,
laatuvehnää koskevan 280 330 tonnin suuruisen tuontierän avaamisesta asetuksen (EY) N:o 529/97 puitteissa avatun 300 000 tonnin suuruisen laatuvehnää koskevan tariffikiintiön mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan,
sekä katsoo, että
laatuvehnää koskevan 300 000 tonnin suuruisen tariffikiintiön avaamisesta ja hallinnoinnista sekä asetuksen (EY) N:o 1854/94 kumoamisesta 21 päivänä maaliskuuta 1997 annetussa komission asetuksessa (EY) N:o 529/97 (2), sellaisena kuin se on muutettuna asetuksella (EY) N:o 850/97 (3), vahvistetaan kyseisen kiintiön osana tapahtuvaa tuontia koskevat säännökset; yhteisön vehnämarkkinoiden tilanne huomioon ottaen on lisäksi suotavaa ottaa käyttöön kyseiseen kiintiöön liittyvien tuontitodistushakemusten jättämistä koskeva määräaika, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Määräaika tuontitodistushakemusten esittämiselle asetuksen (EY) N:o 529/97 liitteessä I vahvistetut vaatimukset täyttävän CN-koodiin 1001 90 99 kuuluvan laatuvehnän osalta alkaa tämän asetuksen voimaantulopäivästä. Se päättyy kolmannenkymmenennen päivän lopussa sen jälkeen, kun se on avattu.
2. Kokonaismäärä vehnää, joka voidaan tuoda tämän artiklan mukaisesti, on 280 330 tonnia.
3. Asetuksen (EY) N:o 529/97 säännöksiä sovelletaan tähän tuontiin.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1997.

Labels: 3
17